ai4bharat/Pralekha huggingface dataset:
محنت اور روزگار کی وزارت
مزدوروں کے لیے فلاحی اسکیم
محنت اور روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں بتایا کہ حکومت نے سماجی تحفظ سے متعلق ضابطہ، 2020 وضع کیا ہے جس میں کیگ ورکرز اور پلیٹ فارم ورکرز کے لیے زندگی اور معذوری کی صورت میں احاطہ کرنے، حادثاتی بیمہ، صحت اور زچگی کے فوائد، بڑھاپے کے تحفظ وغیرہ سے متعلق معاملات پر مناسب سماجی تحفظ کی اسکیموں کی تشکیل کا تصور کیا گیا ہے۔ ضابطہ کے تحت یہ دفعات نافذ نہیں ہوئی ہیں۔ حکومت نے 26.08.2021 کو ای-شرم پورٹل بھی شروع کیا ہے تاکہ غیر منظم کارکنوں کے نیز گیگ ورکروں اور پلیٹ فارم ورکروں کا ایک جامع قومی ڈیٹا بیس کی تشکیل اور رجسٹریشن کیاجاسکے۔یہ ضابطہ کسی بھی شخص کو خود اعلانیہ کی بنیاد پر پورٹل پر خود کو رجسٹر کرنے کی اجازت دیتا ہے، جو کہ تقریباً 400 پیشوں پر مشتمل ہے۔
سروس سیکٹر، مینوفیکچرنگ سیکٹر اور کان کنی سیکٹر کے لیے سروس کی شرائط اور اس سے متعلقہ یا اس سے منسلک دیگر معاملات فراہم کرنے کے لیے، مرکزی حکومت نے صنعتی تعلقات کے ضابطہ 2020 کے تحت تین مسودہ ماڈل اسٹینڈنگ آرڈرز شائع کیے ہیں جن کے بارے میں31 دسمبر، 2020 کو سرکاری گزٹ میں اسٹیک ہولڈرز کے رائے اور تبصرے شامل ہیں۔ جس کے ساتھ ساتھ یہ بھی فراہم کیا گیا ہے کہ ‘‘کوئی کارکن کسی بھی وقت صنعتی ادارے کے مفاد کے خلاف کام نہیں کرے گا جس میں وہ ملازم ہے اور صنعتی ادارے میں اپنی ملازمت کے علاوہ کوئی ملازمت قبول نہیں کرے گا، جس سے اس کے آجر کے مفاد پر منفی اثر پڑتا ہے، لیکن، آجر اسے اضافی ملازمت، اسائنمنٹ کو شرائط کے ساتھ یا بغیر شرائط کے لینے کی اجازت دے سکتا ہے اور کارکن کو آجر کی پیشگی اجازت حاصل کرنی ہوگی۔’’
حکومت نے سال 2019 میں پردھان منتری شرم یوگی من دھن اسکیم شروع کی ہے تاکہ غیر منظم سیکٹروں کے مزدوروں کو 60 سال کی عمر کے بعد ،بڑھاپے سے تحفظ فراہم کرنے کے لیے ماہانہ یقینی پنشن کی شکل میں 3000روپے فراہم کئے جاسکیں۔ یہ ایک رضاکارانہ اور معاون پنشن سکیم ہے۔ 18-40 سال کی عمر کے کارکن جن کی ماہانہ آمدنی 15,000روپے ہے۔ یا اس سے کم اور ایمپلائیز پروویڈنٹ فنڈ آرگنائزیشن/ملازمین اسٹیٹ انشورنس کارپوریشن/نیشنل پنشن سسٹم  کے رکن نہ ہونے والے اسکیم میں شامل ہونے کے اہل ہیں۔ پریمیم کی حد55 روپے سے 200روپے ہےاور یہ فائدہ اٹھانے والے کی عمر پر منحصر ہے۔ اس اسکیم کے تحت، 50فیصدماہانہ کا تعاون مستفید کنندہ کے ذریعہ قابل ادائیگی ہے اور حکومت ہند کے ذریعہ مساوی مماثل تعاون ادا کیا جاتا ہے۔
محنت اور روزگار کی وزارت
سنٹرل بورڈ کی 21-2020 کے لئے اپنے سبسکرائبروں کیلئے 8.50 فیصد شرح سود کی سفارش
نئی دہلی 4 مارچ 2021: ایمپلائز فراویڈنٹ فنڈ  کے سنٹرل بورڈ آف ٹرسٹیز کی 228 ویں میٹنگ آج سری نگر ، جموں و کشمیر میں ہوئی۔ اس کی سربراہی مرکزی وزیر برائے محنت و روزگار  جناب سنتوش کمار گنگوار نے کی۔ نائب سربراہ محنت و روزگار کی وزارت کے سکریٹری جناب اپوروا چندر اورممبر سکریٹری مرکزی پی ایف کمشنر جناب سنیل برتھوال تھے۔ سنٹرل بورڈ نے مالی سال 2020-21 کے لئے ممبروں کے کھاتوں میں جمع کئے جانے والے ایمپلائز فراویڈنٹ فنڈ پر سالانہ 8.50 فیصد شرحِ سود کی تجویز پیش کی۔ سود کی شرح کا سرکاری گزٹ میں باضابطہ طور پر اعلان کیا جائے گا جس کے بعد ایمپلائز فراویڈنٹ فنڈ آرگنائزیشن  سود کی اس شرح کو صارفین کے اکاؤنٹ میں جمع کرے گی۔
مالی سال 2014 کے بعد سے ای پی ایف او نے جو مستقل منافع کیا ہے وہ 8.50 فیصد سے کبھی کم نہیں رہا۔ اضافے کے ساتھ ای پی ایف کی اعلی شرحِ سود سبسکرائبروں کے فوائد میں ایک خاص فرق پیدا کرتا ہے۔ ایسا اس حقیقت کے باوجود ہے کہ ای پی ایف او نے مستقل طور پر سرمایہ کاری کے سلسلے میں قدامت پسندانہ طرز عمل پر عمل کیا ہے ، جس میں بنیادی اولین اپروچ کی حفاظت اور اسے بچائے رکھنے پر سب سے زیادہ زور دیا گیا ہے۔ جوکھم بھرے ای پی ایف او کی بھوک بہت کم ہے کیونکہ اس میں غریب آدمی کی ریٹائرمنٹ کی بچت کو بھی سرمایہ کاری کا حصہ بنانا پڑتا ہے۔
ای پی ایف او گزرنے والے برسوں میں کم سے کم قرض والے خطرے کیساتھ اپنے ممبروں میں زیادہ آمدنی تقسیم کرنے میں کامیاب رہی ہے۔ یہ کام مختلف معاشی چکروں کے ذریعےکیا گیا ہے۔ ای پی ایف او سرمایہ کاریکے اعلی کریڈٹ پروفائل کو زیر غور رکھتے ہوئے ، ای پی ایف او کی شرح سود سبسکرائبروں کو دستیاب دیگر تقابلی سرمایہ کاری کے ذرائع سے قابل لحاظ طور پر زیادہ ہے۔
سال 2015-16 کے عرصے میں ای پی ایف او نے سمجھداری کے ساتھ این ایس ای 50 اور بی ایس ای 30 اشاروں پر مبنی ایکسچینج ٹریڈڈ فنڈز کے ذریعے ایکویٹی میں سرمایہ کاری کا آغاز کیا۔ ایکویٹی اثاثوں میں سرمایہ کاری مالی سال 2015 کے لئے 5 فیصد سے شروع ہوئی تھی اور اس کے بعد انکریمنٹل پورٹ فولیو کے 15 فیصد تک اسے بڑھایا گیا۔
مالی سال 2021 کے لئے ، ای پی ایف او نے داخلی سرمایہ کاری میں کمی لانے کا فیصلہ کیا اور سود کی جو شرح تجویز کی گئی وہ قرضوں کی سرمایہ کاری سے ملنے والے سود اور ایکوئٹی سرمایہ کاری سے حاصل ہونے والی مشترکہ آمدنی کا نتیجہ ہے۔
اس نے ای پی ایف او کو اس قابل بنا دیا کہ وہ اپنے سبسکرائبروں کو زیادہ سے زیادہ منافع فراہم کرے اور ای پی ایف او کو زیادہ اضافی رقم فراہم کرنے کی اجازت دی جائے تاکہ وہ مستقبل میں بھی زیادہ منافع فراہم کرے۔ آمدنی کی اس تقسیم کی وجہ سے ای پی ایف او کارپس سے کوئی زیادہ رقم نہیں نکالی گئی۔
ٹیکس چھوٹ کے ساتھ ساتھ ہر سال سی بی ٹی کے ذریعہ اعلان کردہ ای پی ایف او کی یقینی واپسی کے طریقہ کار اسے سرمایہ کاروں کے لئے پرکشش انتخاب بناتا ہے، انہیں پروویڈنٹ فنڈ ، پنشن اور انشورنس اسکیموں کی شکل میں مضبوط معاشرتی تحفظ فراہم کرتا ہے۔
بندرگاہوں، جہاز رانی اور آبی راستوں کی وزارت
کوچین پورٹ ٹرسٹ میں سووچھتا پکھواڑہ
کوچین پورٹ ٹرسٹ میں تمام محکموں میں صفائی ستھرائی سے متعلق عہد کرکے سووچھتا پکھواڑہ 2021 کا آغاز کیا گیا۔ بندرگاہ کے علاقوں میں شرم دان صفائی ستھرائی سے متعلق سرگرمیاں بھی شروع کردی گئی ہیں۔ پکھواڑہ کے دوران جو سرگرمیاں تجویز کی گئی ہیں ان میں بندرگاہ کے علاقے کے اندر کام کاج کی جگہوں، دفتروں، صنعت وحرفت اور عوامی مقامات پر صفائی ستھرائی شامل ہیں۔
اس مدت کے دوران سبھی محکموں کے سربراہان مختلف پروگراموں کی قیادت کریں گے۔ اس کے علاوہ دویانگ یعنی معذور افراد کو دفا تر تک رسائی فراہم کرنا، مختصر فلموں کے مقابلے اور کیندریہ ودیالیہ پورٹ ٹرسٹ کے طلباء کے لئے پوسٹر تیار کرنے سے متعلق مقابلے اور بیداری پیدا کرنے سے متعلق بہت سے دیگر پروگراموں کا بھی انعقاد کیا جائے گا۔ یہ تمام سرگرمیاں کووڈ - 19 عالمی وبا پر قابو پانے سے متعلق حکومت کے ذریعے جاری حفاظتی ہدایتوں پر عمل در آمد کرتے ہوئے انجام دی جارہی ہیں۔
۔۔۔۔۔۔۔۔۔۔۔۔۔۔۔۔۔۔

U-9103
(Visitor Counter : 137
وزارت دفاع
صدر جمہوریہ نے اسکواڈرن لیڈر جی ایل ونیت  فلائنگ  کو وایو سینا میڈل سے نوازا
- اسکواڈرن لیڈر جی ایل وینیت فلائنگ  ٹرانسپورٹ طیاروں کے اڈے پر تعینات ہیں۔
- 19 اکتوبر 22 کو، انہیں ایک ٹرانسپورٹ طیارے کے کپتان کے طور پر ایک تدریسی سفر کے بارے میں تفصیلات فراہم کی گئیں۔ جب تک طیارہ بیس لوکل فلائنگ ایریا میں 11000 فٹ کی بلندی پر نہیں چڑھ گیا اس وقت تک نگرانی غیر یقینی تھی۔ جنگی جہازوں کی بڑے پیمانے پر نقل وحرکت کا مظاہرہ کرتے ہوئے، عملے کو ایک اونچی آواز سنائی دی اور ہوائی جہاز بہت تیزی سے بائیں جانب جھک گیا۔ پورٹ انجن آئل پریشر وارننگ،ماسٹروارننگ لائٹ کے ساتھ ساتھ آگیا، جس نے اشارہ کیا کہ پورٹ انجن کو شدید مکینیکل نقصان پہنچا ہے۔ انجن کی خرابی کی حالت میں کم رفتار پر پرواز کی روکی ہوئی حالت میں کم کنٹرول تاثیر کے ساتھ بحالی کے کام کو مشکل بنا دیتا ہے۔ جس کے لیے اعلیٰ درجے کی مہارت درکارہوتی ہے ۔ ہوائی جہاز پر دوبارہ کنٹرول حاصل کرنے میں کسی بھی تاخیر کے نتیجے میں ہوائی جہاز اسپن میں داخل ہوسکتا تھا یا کسی تباہ کن حادثے کا شکار ہوسکتا تھا۔
- اسکواڈرن لیڈر جی ایل وینیت کے فوری اقدامات اور جہاز کی پرواز سے متعلق اعلیٰ مہارت نے ہوائی جہاز کو غیر معمولی صورت حال میں جانے سے روک دیا۔ سنگین نوعیت کی ایک نازک اور غیر دستاویزی ہنگامی صورتحال کا سامنا کرنے کے باوجود، اسکوارڈن لیڈر نے اپنا حوصلہ برقرار رکھا۔ اس نے اسٹال سے بازیابی کے لیے اقدامات مکمل کیے اور انجن اور ایئر فریم کو مزید نقصان سے بچنے کے لیے پورٹ انجن کو فوری طور پر بند کردیا۔ ان کی طیارے کی پرواز سے متعلق مثالی مہارت اور انتہائی نامساعد حالات میں مکمل طور پر ذہنی یکسوئی اورعملے کے ساتھ خوش اسلوبی سے تال میل نے ایک سنگل انجن کو کامیابی کے ساتھ اور محفوظ طریقے سے زمین پر اتارنے میں اہم کردار ادا کیا۔ انہوں نے انتہائی جرات مندی، صورتحال کے بارے میں اعلیٰ درجہ کی واقفیت ، طیارے کی پرواز سے متعلق غیر معمولی مہارت اور مشینی خرابی کا شکار ہوئے طیارے کو بحال کرنے اور اس کے ذریعے اس کے مسافروں کو بچانے میں پیشہ ورانہ مہارت کا ایک بہت ہی اعلیٰ معیار کا مظاہرہ کیا۔
- غیر معمولی پیشہ ورانہ مہارت اور جرات کے اس عمل کے لیے، اسکواڈرن لیڈر جی ایل وینیت کو وایو سینا میڈل سے نوازا گیا ہے۔
امور صارفین، خوراک اور عوامی تقسیم کی وزارت
پی ڈی ایس چاول کا غیرقانونی ایکسپورٹ
صارفین کے امور، غذا اور عوامی تقسیم کے مرکزی وزیر مملکت جناب دنوے راؤ صاحب دادا راؤ نے آج لوک سبھا میں ایک تحریری جواب میں بتایا کہ:
گزشتہ دنوں میڈیا میں ‘‘آندھرا میں 10 روپے میں خریدا،ملیشیامیں 123 روپے میں بیچا’’ عنوان سے ایک خبر شائع کی گئی تھی، جس میں آندھراپردیش میں پی ڈی ایس غلےمیں خوردبورد کا الزام لگایا گیا تھا۔تفتیش کرنے پر آندھراپردیش کی حکومت نے بتایا ہے کہ انہوں نے 10895000روپے قیمت کے 435.80میٹرک ٹن چاول ضبط کیے ہیں اور قصورواروں کے خلاف تمام تدارکی اقدام اور ضروری کارروائی کی ہے۔
ہدف شدہ عوامی تقسیم کے نظام  کے کام کاج میں شفافیت پیدا کرنے کے لیے اس محکمہ نے تمام ریاستوں/مرکز کے زیرانتظام علاقوں کے ساتھ مل کر ‘ٹی پی ڈی ایس) کی کارروائیوں کے لیے اینڈ ٹو اینڈ کمپیوٹرائزیشن’کی اسکیم کو نافذ کیا ہے جس میں راشن کارڈ/مستفیدین کے ڈیٹا کا ڈیجیٹائزیشن ، سستی قیمت کی دکانوں  پر الیکٹرانک پوائنٹ آف سیل  آلات کی تنصیب وغیرہ شامل ہیں تاکہ قومی غذائی تحفظ قانون  کے تحت تمام مستفیدین کو غذائی اجناس کی تقسیم شفاف طریقے سے کی جاسکے۔ان سرگرمیوں کے حصہ کے طور پر این ایف ایس اے راشن کارڈکا 100فیصد ڈیجیٹائزیشن تمام ریاستوں / مرکز کے زیرانتظام علاقوں میں مکمل کیا جاچکا ہے، ملک گیر سطح پر تقریبا 91فیصد راشن کارڈ کی آدھارسیڈنگ ہوچکی ہے ۔اس کے علاوہ ملک بھر میں کل 5.4لاکھ ایف پی ایس میں سے تقریبا 92فیصدمیں غذائی اجناس کی تقسیم ای پی او ایس آلات سے کی جارہی ہے۔ملک گیر سطح پر ریاستوں/مرکزکے زیرانتظام علاقوں کو 70 فیصد سے زیادہ ماہانہ اناج کی تقسیم این ایف ایس اے مستفیدین کو ای پی او ایس آلات پر ان کی بائیو میٹرک تصدیق کے بعد کی جارہی ہے۔
مزید برآں ، این ایف ایس اےتمام ریاستوں/مرکز کے زیرانتظام علاقوں میں شکایتوں کےنمٹارے کا دو سطحی میکانزم بھی فراہم کررہا ہے،جس میں آندھراپردیش کے ضلعی شکایتوں کے ازالہ کے افسران  اور آزاد ریاستی غذائی کمیشن شامل ہیں۔اس کے علاوہ ٹی پی ڈی ایس کے کام کاج میں شفافیت اور جواب دہی اور شکایتوں کے ازالہ کی نگرانی کے لیے ریاست، ضلع، بلاک اور ایف پی ایس کی سطحوں پر چارسطحی ویجی لینس کمیٹیاں بھی قائم کی گئی ہیں۔
وزارت دفاع
دفاعی تحقیقی اور ترقیاتی تنظیم نے زمینی خطرات سے نمٹنے کیلئے نقل و حمل اور شاہراہوں کی وزارت کے ساتھ مفاہمت نامے کے خاکے پر دستخط کئے
دفاعی تحقیق و ترقی کی تنظیم نے نقل و حمل اور شاہراہوں کی وزارت کے ساتھ مفاہمت نامے کے خاکے پر دستخط کئے ہیں۔اس کا مقصد زمینی خطرات سے پائیدار طور پرنمٹنے کیلئے تکنیکی تبادلے کے شعبے میں باہمی تعاون کو مضبوط کرنا ہے ۔مفاہمت نامے پر ڈی ڈی آر اینڈ ڈی کے سکریٹری اور ڈی آرڈی او کے چیئر مین ڈاکٹر ستیش ریڈی اور نقل وحمل اور شاہراہوں کی وزارت کے سکریٹری جناب گری دھر ارامانےآج دستخط کئے۔معاہدے کے مطابق ڈی آر ڈی اواور نقل وحمل اور شاہراہوں کی وزارت زمینی خطرات سے نمٹنے سے متعلق مختلف باہمی طور پر سود مند شعبوں میں تعاون کریں گے۔اس اقدام سے ملک میں قومی شاہراہوں پر تودے گرنے اور دیگر قدرتی آفات سے بچنے کو یقینی بنایا جاسکے گا۔
دفاعی تحقیق و ترقی کی تنظیم کے دفاعی زمینی اطلاعاتی تحقیقاتی ادارہ مختلف قسم کے نشیب وفراز کے علاقوں کی مشکلات اوربرفانی تودے سے مؤثرطور پر نمٹنے کی صلاحیت بڑھانے کیلئے اہم ٹکنالوجیوں کو فروغ دینے کی خاطر کام کررہا ہے۔ہمالیائی خطے میں زمین کھسکنے اور برفانی تودے گرنے کی شدت کم کرنے کے رخ پر نقشہ سازی ،پیشنگوئی اور حالات پر قابو پانے میں ڈی جی آر ای کو جو مہارت حاصل ہے اس سے قومی شاہراہوں بشمول سرنگوں کا ڈیزائن تیار کرنے میں استفادہ کیا جائے گا۔نشیب و فراز سے نمٹنااور نمونے کا راستہ تیار کرناڈی جی آرای کا اہم اثاثہ ہے جو دشوار گزار نشیب و فراز والے علاقوں میں مضبوط روڈ انفرااسٹکچرکی منصوبہ بندی اور تعمیر میں اہم کردار ادا کرےگا۔
نقل و حمل اور شاہراہوں کی وزارت ملک بھر میں قومی شاہراہوں کی تیاری اور ان کی دیکھ ریکھ کی ذمہ دار ہے۔
یہ طے پایا ہے کہ ملک کی مختلف قومی شاہراہوں پر زمین کھسکنے اور برفانی تودے گرنے کے علاوہ دیگر آفات سماوی کے سبب ہونے والے نقصانات کے ٹھوس ازالے میں ڈی آرڈی او کی مہارت کوکام میں لایا جائےگا۔
اشتراک عمل کیلئے جن شعبوں کی شناخت کی گئی ہیں ان میں برفانی تودے گرنے نازک حالات ،زمینی خطرات سے نمٹنے کی منصوبہ بندی قومی شاہراہوں بشمول سرنگوں میں زمینی خطرات کم کرنے کے پائدار اقدامات کی تیاری اور خطرات کم کرنے کے اقدامات پر نظر رکھنے کے کام شامل ہیں۔
ش ح ۔ع س۔ م ش
U-NO.636
21-01-2020
(Visitor Counter : 111
ماحولیات، جنگلات اور موسمیاتی تبدیلی کی وزارت
بھارت کے مزید دو بیچ بلیو بیچ کی فہرست میں شامل ہوئے
بھارت میں اب 12 بلیو فلیگ والے بیچ موجود ہیں ، جو دنیا میں سب سے صاف ستھرے بیچوں کے لئے دیا جانے والا ایکو لیبل ہے
بلیو بیچ سماج کو فخر کا احساس فراہم کرتے ہیں اور سیاحت کو راغب کرتے ہیں
نئے بیچوں کی شمولیت پائیدار ماحول کے لئے وزیر اعظم مودی کے ویژن کا ثبوت ہے
وسائل کے جامع بندوبست کے ذریعے ساحلی اور بحری ماحولیاتی نظام کے تحفظ اور محفوظ رکھنے کے بھارت کے عزم کو عالمی طور پر ایک اور مرتبہ تسلیم کیا گیا ہے اور اس سلسلے میں لکشدیپ کے دو ساحلوں – منی کوئے ٹھنڈی بیچ اور کدمت بیچ ، دو ایسے نئے بیچز ہیں ، جنہیں بین الاقوامی ماحولیاتی لیبل’’ بلیو فلیگ ‘‘ سے سرفراز کیا گیا ہے ۔ اس کے ساتھ ہی بلیو فلیگ کے سرٹیفیکٹ والے بیچز کی تعداد 12 ہو گئی ہے ۔
ماحولیات ، جنگلات اور آب و ہوا میں تبدیلی کے مرکزی وزیر جناب بھوپندر یادو نے ایک ٹویٹر پیغام میں ، اس قابل فخر لمحے کا اعلان کرتے ہوئے خوشی کا اظہار کیا اور یہ کہتے ہوئے ہر ایک کو مبارکباد دی کہ یہ وزیر اعظم جناب نریندر مودی کی قیادت میں ایک پائیدار ماحولیات کی تشکیل کی جانب بھارت کے مسلسل سفر کا ایک حصہ ہے۔
کدمت بیچ
ٹھنڈی بیچ
ٹھنڈی بیچ لکشدیپ جزیرہ نما کے سب سے قدیم اور دلکش ساحلوں میں سے ایک ہے ، جہاں جھیل کے فیروزی نیلے پانی سے سفید ریت بکھری ہوئی نظر آتی ہے۔ یہ تیراکوں اور سیاحوں کے لئے یکساں طور پر جنت کی طرح ہے۔ کدمت بیچ ، خاص طور پر کروز سیاحوں میں مقبول ہے ، جو پانی کے کھیلوں کے لئے جزیرے کا رخ کرتے ہیں۔ یہ اپنی موتی جیسی سفید ریت، نیلے جھیل کے پانیوں، اس کی معتدل آب و ہوا اور دوستی رکھنے والے مقامی لوگوں کے ساتھ فطرت سے محبت کرنے والوں کے لئے ایک جنت ہے۔ دونوں ساحلوں نے ساحل کی صفائی اور دیکھ بھال اور تیراکوں کی حفاظت کے لئے عملہ مقرر کیا ہے ۔ دونوں ساحل فاؤنڈیشن فار انوائرمنٹ ایجوکیشن  کی طرف سے عائد کردہ لازمی تمام 33 پیمانوں پر پورا اترتے ہیں۔
بلیو فہرست میں شامل دیگر بھارتی بیچز میں شیوراج پور-گجرات، گھوگھلا-دیو، کسرکوڈ اور پڈوبیدری-کرناٹک، کپڈ-کیرالہ، رشی کونڈہ- آندھرا پردیش، گولڈن-اڈیشہ، رادھا نگر- انڈمان اور نکوبار، تامل ناڈو میں کوولم اور پڈوچیری میں ایڈن ہیں ۔
پس منظر:
ڈنمارک میں قائم فاؤنڈیشن فار انوائرمنٹ ایجوکیشن  عالمی سطح پر تسلیم شدہ ایکو لیبل - بلیو فلیگ سرٹیفیکیشن کی منظوری دیتا ہے۔ اس باوقار ایوارڈ کے لئے کوالیفائی کرنے کے لئے، سخت ماحولیاتی، تعلیمی، حفاظت سے متعلق اور رسائی سے متعلق معیارات کی ایک سیریز کو پورا اور برقرار رکھا جانا چاہیے۔ بلیو فلیگ کا مشن ماحولیاتی تعلیم، ماحولیاتی تحفظ اور دیگر پائیدار ترقی کے طریقوں کے ذریعے سیاحت کے شعبے میں پائیداری کو فروغ دینا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11877
(Visitor Counter : 130
سماجی انصاف اور تفویض اختیارات کی وزارت
شمال مشرقی ممبئی، مہاراشٹر میں معذور افراد کے لیے 'سماجی تفویض اختیار کیمپ '
نئی دہلی۔ 23 دسمبر سماجی انصاف اور تفویض اختیارات کی وزارت، حکومت ہند کی اے ڈی آئی پی اسکیم کے تحت دیویانگ جن  کو امداد اور معاون آلات کی تقسیم کے لیے ایک 'سماجک ادھیکاریتا شیویر' کا انعقاد 24 دسمبر 2021 کو معذور افراد کو بااختیار بنانے کے محکمےذریعہ ایلمکواور شمالی ممبئی کے ضلعی انتظامیہ کے تعاون سے رامانند آریہ ڈی اے وی کالج، اسٹیشن روڈ، بھنڈوپ ، شمال مشرقی ممبئی ،مہاراشٹرمیں کیا جائے گا۔
کووڈ – 19وبائی مرض کے پیش نظر محکمہ کی طرف سے تیار کردہ ایس او پی پر عمل کرتے ہوئے شمال مشرق انتخابی حلقہ، ممبئی کے 1416 دیویانگ جن  کو 1.34 کروڑ روپے کی مجموعی طور پر 2588 کی امدادی آلات مفت تقسیم کیے جائیں گے۔ شمال مشرقی انتخابی حلقہ، ممبئی کے مختلف مقامات پر اس سال جولائی، اگست اور ستمبر کے مہینے میں شناخت کیے گئے مستفیدین کو امدادی آلات تقسیم کیے جائیں گے۔
اس کیمپ میں معذور افراد کے مختلف زمروں کے لیے مختلف قسم کے امدادی آلات جیسے ٹرائی سائیکل، وہیل چیئر، بیساکھی، ہیئرنگ ایڈ مشین، بریل کٹ، سمارٹ فون، جذام سے متاثرہ افراد کے لیے اے ڈی ایل کٹ، سی پی چیئر وغیرہ تقسیم کیے جائیں گے۔
24 دسمبر 2021 کو منعقد ہونے والے افتتاحی تقسیم کیمپ کی تقریب میں حکومت ہند کے سماجی انصاف و تفویض اختیارات کے وزیر مملکت جناب رام داس اٹھاولے، مہاراشٹر، ودھان سبھا میں قائد حزب اختلاف، جناب دیویندر فرناویس اور شمال مشرقی ممبئی کے رکن پارلیامنٹ جناب منوج کوٹک بھی موجود ہوں گے۔
سماجی انصاف اور اختیارات کی وزارت میں سکریٹری ،محترمہ انجلی بھوارہ، سماجی انصاف اور اختیارات کی وزارت میں جوائنٹ سکریٹری، ڈاکٹر پربودھ سیٹھ، ایلمکو اور ضلع انتظامیہ، ممبئی  کے سینئر افسران بھی اس تقریب کے دوران موجود رہیں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14738
(Visitor Counter : 116
وزیراعظم کا دفتر
وزیراعظم نے گاندھی جینتی کے موقعے پر گاندھی سمرتی میں ایک دعائیہ جلسے میں شرکت کی
نئی دہلی،02 اکتوبر ، 2020 / وزیراعظم جناب نریندر مودی نے مہاتما گاندھی کی 150ویں سالگرہ کے موقعے پر نئی دلی میں آج گاندھی سمرتی میں ایک دعائیہ جلسے میں شرکت کی اور انہیں خراج عقیدت پیش کیا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔10۔ 02
U – 6053
(
وزیراعظم کا دفتر
وزیر اعظم نے مائی گوو کے 7 سال مکمل ہونے پر مائی گوو کے رضاکاروں اور معاونین کی ستائش کی
نئی دہلی، 26/جولائی2021 ۔ وزیر اعظم جناب نریندر مودی نے مائی گوو کے ان رضاکاروں اور معاونین کی ستائش کی ہے جنھوں نے اپنے تعاون سے اس پلیٹ فارم کو مالا مال کیا۔
مائی گوو انڈیا کے ایک ٹوئیٹ پر ردّعمل کا اظہار کرتے ہوئے وزیر اعظم نے کہا:
’’مائی گوو شراکت پر مبنی حکمرانی کی ایک مؤثر مثال کی شکل میں نمایاں ہوکر سامنے آیا ہے اور ہماری یوا شکتی کو ایک آواز دے رہا ہے۔
آج جب ہم #7YearsOfMyGov  منارہے ہیں، میں ان رضاکاروں اور معاونین کی ستائش کرتا ہوں جنھوں نے اپنے تعاون سے اس پلیٹ فارم کو مالامال کیا ہے۔‘‘
وزارت سیاحت
سیاحت کے وزیرمملکت جناب اجے بھٹ نے بودھ سیاحت سے متعلق مضمرات کو بروئے کار لانے کے عمل کو تقویت بہم پہنچانے کی غرض سے آج نئی دہلی سے بدھسٹ سرکٹ ٹرین ایف اے ایم ٹور کو جھنڈی دکھا کر روانہ کیا
سیاحت اور دفاع کے وزیرمملکت جناب اجے بھٹ نے آج دہلی کے صفدرجنگ ریلوے اسٹیشن سے بدھسٹ سرکٹ خصوصی ٹرین کو جھنڈی دکھا کر روانہ کیا۔ بودھ سیاحت سے متعلق مضمرات کو بروئے کار لانے کے مقصد سے سیاحت کی وزارت نے 4 اکتوبر سے 8 اکتوبر2021 تک ایک بدھسٹ سرکٹ ٹرین ایف اے ایم ٹور اور کانفرنس کااہتمام کیا ہے۔ ٹرین کو جھنڈی دکھا کر روانہ کرنے کی تقریب میں سیاحت کی وزارت آئی آر سی ٹی سی کے سینئر عہدیداروں اور صنعت کے دیگر متعلقہ شراکت داروں نے شرکت کی۔ آئی آر سی ٹی سی کے عہدیداروں نے مہمانوں کا گرمجوشی سے استقبال کیا۔
سیاحت اور دفاع کے وزیرمملکت جناب اجے بھٹ نے‘‘بدھسٹ سرکٹ ٹرین ایف اے ایم ٹور اینڈ کانفرنس ’’ کو جھنڈی دکھا کر روانہ کرنے سے قبل دہلی کے صفدرجنگ ریلوے اسٹیشن پر میڈیا سے خطاب کیا۔ اپنے خطاب میں انہوں نے عالمی مقامات کاتجربہ کرنے سے قبل، بھارت کے سیاحتی مقامات کاپہلے دورہ کرنے کی اہمیت پر روشنی ڈالی۔ کیونکہ ہمارے پاس بدھسٹ سرکٹ ٹورسٹ ٹرین جیسا عظیم ورثہ موجود ہے۔ جس کے ذریعہ بہار میں گیا، بودھ گیا، راج گیر، نالندہ کے ساتھ ساتھ اترپردیش میں سارناتھ، وارانسی کے جیسے مقامات کااحاطہ کیا جاتا ہے۔ وزیر موصوف نے‘‘ دیکھو اپنا دیش’’ مہم کے سچے جذبے کاخلاصہ کرنے کے لئے گھریلو سیاحت کی اہمیت پر توجہ مرکوز کی۔
ایف اے ایم ٹور دہلی سے دہلی تک ہے جس کے دوران بودھ گیا اور وارانسی کے مقامات پر ممتاز بودھ مقامات اور کانفرنسز کے دوروں کو شامل کیاگیا ہے۔ اس تقریب میں ٹور آپریٹرس، ہوٹل چلانے والے افراد، میڈیا اور سیاحت کی وزارت اور ریاستی سرکاروں کے عہدیداروں سمیت لگ بھگ 125 وفود کے شرکت کرنے کاامکان ہے۔ اس کے علاوہ لگ بھگ 100 ٹور آپریٹرس اور سیاحت اور مہمان نوازی شعبے سے متعلق دیگر متعلقہ شراکت دار بودھ گیا اور وارانسی کے مقامات پر منعقد ہونے والی تقریبات میں شرکت کریں گے۔
سیاحت کی وزارت مختلف مرکزی وزارتوں اور بہار اور اترپردیش کی ریاستی سرکاروں کے اشتراک کے ساتھ پورے بہار اور اترپردیش میں تمام بودھ سیاحتی مقامات پر بدھسٹ سرکٹ تیار کررہی ہے۔ بدھسٹ سرکٹ کے تحت جو بڑے بڑے ترقیاتی کام انجام دیئے جائیں گے ان میں کنکٹی وٹی، رابطے، بنیادی ڈھانچہ اور متعلقہ ضروری سازو سامان، ثقافتی تحقیق، وراثت اور تعلیم ، عوامی بیداری، مواصلات اور رابطہ کاری شامل ہیں۔ مذکورہ بالا ترقیاتی کاموں کے تحت جو بڑے اقدامات کئے جارہے ہیں ان میں کشی نگر اور شراوستی کے بین الاقوامی ہوائی اڈوں کو جدید طرز پر بنانا، بودھ مقامات کو جوڑنے والے روٹس پر‘‘ آر سی ایس اڑان’’ چلانا، گیا ریلوے اسٹیشن پر ترقیاتی کام کرانا، بودھ مقامات کو جوڑنے والی قومی اور ریاستی شاہراہوں کی تعمیر ، معروف علامتی مقامات اور سودیش درشن اسکیم کے تحت بودھ گیا کی ترقی، بودھ مقامات پر میوزیموں اور وراثتی مقامات کی ترقی، بودھ تبتی اداروں میں قلمی نسخوں اور مخطوطات کا تحفظ اور انہیں ڈیجٹیل پر مبنی بنانا اور بودھ مت پر کورسز کی ترقی وغیرہ شامل ہیں۔
ان کے علاوہ عوامی بیداری، مواصلات اور رابطہ کاری سے متعلق اقدامات کے تحت بھارت میں بودھ مراکز اور وراثت کے فروغ سے متعلق اقدامات جیسے نیشنل میوزیم میں مشترکہ بودھ وراثت سے متعلق ورچوئل گیلری کی جدید کاری ، تقریبات کا سالانہ کیلنڈر تیار کرنا، کلیدی سورس مارکیٹ میں بودھ میڈیا مہم اور بودھ کانکلیو وغیرہ کی منصوبہ بندی کی گئی ہے۔
وزارت دفاع
رکشا منتری جناب راج ناتھ سنگھ نے جاپان کے وزیر دفاع جناب تاکیشی اِوایا کےساتھ جاپان-بھارت وزرائے دفاع وزراتی میٹنگ کی مشترکہ صدارت کی
موجودہ باہمی انتظامات اور خصوصی، کلیدی وعالمی شراکتداری کو مزید مستحکم بنانے کے لئے امکانات پرتبادلہ خیالات تاکہ علاقائی امن وسلامتی معاملات سے نمٹا جاسکے
نئی دہلی 03 ستمبر ۔رکشا منتری جناب راج ناتھ سنگھ نے ٹوکیو میں جاپان کے وزیر دفاع جناب تاکشی یاوا کے ساتھ جاپان- بھارت وزرائے دفاع کی وزارتی میٹنگ کی مشترکہ صدارت کی ۔ گفت وشنید کے دوران موجودہ باہمی ،امداد باہمی کے انتظامات کو مزید مستحکم بنانے اور پورے خطے میں امن وسلامتی کے حصول کے لئے درکار نئے اقدامات کرنے کے پہلوؤں پر غور وفکر کیا گیا۔
بھارت - بحرالکاہل لائحہ عمل پر تفصیلی تبادلہ خیالات سمجھ میں آئے اور بھارت کی جانب سے جنوب مشرقی ایشیائی ممالک  ایسوسی ایشن کو مرکزی حیثیت دیتے ہوئے اور سبھی کے لئے شمولیت اور سلامتی کو یقینی بنانے کے ساتھ اصولوں پر مبنی نظام کے قیام کے تئیں دلچسپی کا اظہار کیا گیا۔علاقائی امن وآشتی ،سلامتی اور استحکام کے سلسلے میں بھارت – جاپان کے مابین خصوصی کلیدی اور عالمی شراکتداری کی اہمیت اجاگر کی گئی ۔مزید برآ ں دونوںوزرا نے ابھرتے ہوئے علاقائی سلامتی منظرنامے پر بھی تبادلۂ خیالات کئے ۔
رکشا منتری نے بھارتی آئین کے عہد آرٹیکل 370 کی منسوخی کا بھی تذکرہ کیا اور سرحد پار سے پھیلائی جانے والی دہشت گردی جو پاکستان کی جانب سے کی جارہی ہے ،نیز بات چیت یہ دونوں معاملات ایک ساتھ نہیں چل سکتے ۔ انہوں نے لکھنؤ میں منعقد ہونے والی دوسالہ دفاعی نمائش 2020 میں جاپانی کمپنیوںاور دیگر شراکتداروں کو شرکت کرنے کی دعوت دی ۔ایک ٹوئیٹ میں جناب راج ناتھ سنگھ نے کہا :’’ ٹوکیو میں جاپان کے وزیر دفاع جناب تاکیشی اوایا سے وزارتی سطح کے انتہائی ثمر آور مذاکرات کئے ۔ ہم نے بھارت –جاپان دفاعی تعاون کے پورے منظرنامے پر بات چیت کی ۔ہم دونوں ملکوں کے درمیان دفاعی تعلقات میں مزید گہرائی لانے کے لئے ہم مل کر کام کرنا جاری رکھیں گے۔
بعد میں جناب راج ناتھ سنگھ نے جاپان کے وزیر اعظم جناب شنزوآبے سے ملاقات کی ۔ ملاقات کے دوران رکشا منتری نے جناب شنزوآبے اور جناب نریندر مودی کے درمیان غیر معمولی تعلقات کو سراہا ۔ رکشا منتری نے دفاع کے وزیروں کے مابین مذاکرات میں ، مذاکرات کے مواد پر جاپان کے وزیر اعظم کی تعریف کی ۔
جناب راج ناتھ سنگھ نے جاپان کے وزیر اعظم سے یہ بھی کہا کہ جموں وکشمیر بھارت کا ایک اٹوٹ حصہ ہے اور آرٹیکل 370 کو منسوخ کیا جانا جموں وکشمیر اورلداخ کے عوام کے مفاد میں ہے۔ انہوں نے یہ بھی کہا کہ پاکستان کا جموں وکشمیر میں کوئی اصل حق نہیں ہے ۔
ایک عام مفاہمت یہ ہوئی کہ دفاعی سازوسامان اورٹکنالوجی کے تعاون میں مزید اضافہ کیا جانا چاہئے ۔ وزیر اعظم جناب ابے نے رکشا منتری سے درخواست کی کہ وہ وزیر اعظم جناب مودی کو ان کا سلا م پہنچادیں ، جن کے بارے میں امید ہے کہ وہ اس ماہ کے آخر میں نیو یارک میں یو این جی اے سے الگ ملاقات کریں گے ۔رکشا منتری نے وزیر اعظم ابے کے ساتھ اپنی بات چیت کے بعد ٹوئیٹ کیا :’’ جاپان کے وزیر اعظم شنزوابے کے ساتھ ملاقات ایک عمدہ ملاقات رہی ۔ بھارت ، جاپان کے ساتھ ہمارے دوطرفہ تعلقات کو اعلیٰ ترین ترجیح دیتا ہے ۔ میں دونوں ملکوں کے درمیان دفاعی سرگرمیوں میں مزید اضافے کے حکومت ہند کا وعدہ پہنچاتا ہوں ۔
اس سے پہلے جناب راج ناتھ سنگھ نے ٹوکیو میں اچی گایا میں سیلف ڈیفینس فورسز کے شہیدوں کو خراج عقیدت پیش کیا ۔انہوں نے جاپان میں وزارت دفاع کے صدر دفتر میں گارڈ آف آنر کا بھی معائنہ کیا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-3999
(Visitor Counter : 18
کامرس اور صنعت کی وزارتہ
کووڈ – 19 وبا سے متعلق گھیرابندی کے لیے خریداری کے اصولوں میں نرمی
نئی دہلی، 14مئی، 2021/حکومت نے کووڈ – 19 عالمی وبا سے متعلق گھیرابندی کے لیے درکار سامان کی سرکاری خرید کو سرکاری خرید کے اصولوں سے مستثنیٰ کر دیا  آرڈر، 2017۔ کامرس و صنعت کی وزارت کے تحت صنعت اور اندرونی تجارت کے فروغ سے متعلق محکمے کے جاری کردہ حکم میں کہا گیا ہے کہ مذکورہ استثناء 30.09.2021 تک لاگو رہے گا۔
۔۔۔
م ن ۔ اس۔ ت ح ۔
14.05.2021
U –4484
(Visitor Counter : 158
شمال مشرقی ریاستوں کی ترقی کی وزارت
شمال مشرقی ریاستوں کے محکمے کی وزارت کے تحت شمال مشرقی کونسل کے ذریعہ پٹکائی کرسچن کالج چوموکیڈیما، سیتھیکیما، ناگالینڈ میں کالج ہاسٹل کی تعمیر
خواتین طالبات کے تعلیمی حصول، اخلاقیات اور تحفظ کو بڑھانے کے لیے، پٹکائی کرسچن کالج چوموکیڈیما، سیتھیکیما، ناگالینڈ میں رہائشی ہاسٹل کی تعمیر کا منصوبہ کالج کے زیر انتظام شمال مشرقی کونسل ، شیلانگ، شمال مشرقی خطے کی ترقی کی وزارت نے شروع کیا تھا۔
تقریباً 234 لاکھ روپے کے اس پروجیکٹ کو 04.08.2017 کو منظور کیا گیا تھا۔جس میں سے 210.60 لاکھ روپےکی رقم این ای سی کی طرف سے خرچ کی گئی تھی۔ جبکہ 23.40 لاکھ روپے کی رقم ریاستی حکومت کے ذریعہ لگائی گئی تھی۔یہ رہائشی ہاسٹل کی کالج کے احاطے میں تعمیر کیا گیا تھا ۔ مذکورہ پروجیکٹ 28.10.2021 کو مکمل ہوا تھا۔